**แบบฟอร์มบทคัดย่อ**

**ชื่อเรื่อง รายชื่อผู้วิจัย หรือคณะผู้วิจัยพร้อมหน่วยงาน**

**บทนำและวัตถุประสงค์**

กล่าวถึงสมมติฐาน เป้าหมาย และวัตถุประสงค์การศึกษา/วิจัยอย่างรัดกุมและได้ใจความ

**วิธีการศึกษา**

อธิบายถึงกลุ่มตัวอย่างที่ใช้ในการวิจัย เครื่องมือที่ใช้ในการวิจัย คุณภาพของเครื่องมือ สถิติที่ใช้ในการวิเคราะห์ข้อมูล

**ผลการศึกษา**

อธิบายถึงผลการศึกษาที่สำคัญ สอดคล้องกับวิธีการศึกษา

**วิจารณ์และสรุป**

สรุปสาระสำคัญของผลการศึกษาอย่างสั้น รัดกุมและชัดเจน โดยเน้นถึงปัญหาหรือข้อโต้แย้งในสาระสำคัญของเรื่อง ผลกระทบของการศึกษา และข้อเสนอแนะ

**คำสำคัญ**

**หมายเหตุ:**

1. บทคัดย่อ (ทั้งภาษาไทยและภาษาอังกฤษ) ความยาวไม่เกิน 2 หน้ากระดาษ A4
2. พิมพ์ด้วยโปรแกรม MS Word ตัวหนังสือ **TH SarabunPSK** ขนาด **16** พอยท์ โดยเนื้อเรื่องมีระยะห่างจากขอบกระดาษด้านละ 2.5 เซนติเมตร
3. ส่งผลงานวิชาการ (Full paper และบทคัดย่อ (Abstract) ภายในวันที่ **31 ธันวาคม 2560**
4. ส่งบทคัดย่อในรูปแบบ digital file ไปที่ E-mail: **bikeandwalkforum@gmail.com**

**ตัวอย่างบทคัดย่อ**

**การส่งเสริมการเดินเท้าและการใช้จักรยาน มหาวิทยาลัยมหาสารคาม วิทยาเขตขามเรียง**

**Walking and Bicycling Promotion, Mahasarakham University, Kamriang Campus**

อาจารย์พลเดช เชาวรัตน์1, อาจารย์เมธี พิริยการนนท์1

**1**คณะสถาปัตยกรรมศาสตร์ ผังเมืองและนฤมิตศิลป์ มหาวิทยาลัยมหาสารคาม

**บทคัดย่อ**

งานวิจัยเรื่อง “การส่งเสริมการเดินเท้าและการใช้จักรยาน มหาวิทยาลัยมหาสารคาม วิทยาเขตขามเรียง” เป็นการศึกษานโยบายของมหาวิทยาลัย ทัศนคติ พฤติกรรมการสัญจร และลักษณะทางกายภาพ เพื่อนำไปสู่การจัดทำนโยบายของมหาวิทยาลัยในรูปของแผน/ผังการเดินเท้าและระบบการสัญจรทางจักรยาน เครื่องมือที่ใช้ในการวิจัยประกอบด้วย การสำรวจทางสายตา การสัมภาษณ์เชิงลึก และการใช้แบบสอบถาม การวิเคราะห์ข้อมูลใช้สถิติเชิงพรรณนา (Descriptive Statistics) เพื่อนำมาสู่การสรุป อภิปรายผลและข้อเสนอแนะของงานวิจัย จากการศึกษาพบว่า 1) ในด้านนโยบาย มหาวิทยาลัยมหาสารคามได้มีแนวคิดในการส่งเสริมการเดินเท้าและการใช้จักรยาน โดยปรากฏในการออกแบบผังแม่บทมหาวิทยาลัย กิจกรรมรณรงค์และประชาสัมพันธ์ และการแต่งตั้งคณะกรรมการดำเนินงาน อย่างไรก็ตามยังจำเป็นจะต้องมีโครงการเพิ่มเติมเพื่อเพิ่มประสิทธิภาพ และยังขาดการใช้มาตรการลดปริมาณรถยนต์และรถจักรยานยนต์ภายในมหาวิทยาลัย 2) ในด้านทัศนคติและพฤติกรรมการสัญจร พบว่ากลุ่มเป้าหมายมีการเข้าถึงจักรยานในปริมาณที่น้อย กลุ่มที่เข้าถึงจักรยานแล้วใช้จักรยานในชีวิตประจำวันหรือการใช้จักรยานมายังมหาวิทยาลัยในปริมาณน้อย ประชากรส่วนใหญ่ให้การสนับสนุนการพัฒนาระบบการสัญจรทางจักรยานและทางเดินเท้า แต่ในรูปแบบการสัญจรทางเลือก จึงไม่สนับสนุนให้ใช้มาตรการลดการใช้รถจักรยานยนต์และรถยนต์ ในด้านเส้นทางพบว่าจุดหมายปลายทางที่สำคัญที่จะต้องมีทางเดินเท้าและทางจักรยานคืออาคารส่วนกลางที่นิสิตแต่ละคณะต้องเข้าไปใช้ รูปแบบเส้นทางเดินเท้าและทางจักรยานที่ต้องการ คือจะต้องมีความปลอดภัยและสะดวกสูงสุด ด้านสิ่งอำนวยความสะดวกจะต้องคำนึงถึงการกันแดด ฝน และแสงสว่างในยามค่ำคืน ด้านการรณรงค์ประชาสัมพันธ์ จะต้องสื่อให้เห็นประโยชน์ของการเดินเท้าและการใช้จักรยานในด้านการประหยัดน้ำมัน การมีหุ่นดี สุภาพดี และทำให้ประชากรรู้สึกถึงความสะดวกสบาย และปลอดภัยในการเดินเท้าและการใช้จักรยานในมหาวิทยาลัย 3) ด้านลักษณะทางกายภาพของพื้นที่ พบว่าถนนทุกเส้นภายในมหาวิทยาลัยจะต้องสามารถใช้จักรยานและเดินเท้าได้อย่างปลอดภัย และสะดวกสบาย รูปแบบทางจักรยานที่เหมาะสมแบ่งออกได้เป็น 3 รูปแบบ ได้แก่ เลนจักรยาน ทางเดินเท้าและทางจักรยานโดยเฉพาะ และแบบผสมผสานที่ควบคุมความเร็วไม่เกิน 30 กม./ชม. สิ่งอำนวยความสะดวกที่จะต้องจัดทำเป็นอันดับแรก ได้แก่ ระบบไฟฟ้าส่องสว่างบนเส้นทางที่มีการใช้จักรยานและการเดินเท้า ที่จอดจักรยาน ป้ายบอกทาง และการตกแต่งปรับปรุงภูมิทัศน์ให้สวยงาม ในระยะที่สองจะเป็นการปรับปรุงที่นั่งริมทาง ร้านจักรยาน ลานกิจกรรมจักรยาน และแผนที่เส้นทาง

**คำสำคัญ:** ระบบการสัญจร, การเดินเท้า, การขี่จักรยาน, มหาวิทยาลัยมหาสารคาม

**รูปแบบวิธีการเขียนบทความวิจัยฉบับเต็ม**

**การส่งเสริมการเดินเท้าและการใช้จักรยาน มหาวิทยาลัยมหาสารคาม วิทยาเขตขามเรียง
Walking and Bicycling Promotion, Mahasarakham University, Kamriang Campus**อาจารย์พลเดช เชาวรัตน์1, อาจารย์เมธี พิริยการนนท์1 **1**คณะสถาปัตยกรรมศาสตร์ ผังเมืองและนฤมิตศิลป์ มหาวิทยาลัยมหาสารคาม

**บทคัดย่อ**

บทคัดย่อและคำสำคัญ (ทั้งภาษาไทยและภาษาอังกฤษ)ความยาวรวมตั้งแต่ ชื่อเรื่อง ชื่อผู้วิจัย สถานที่ทำงาน/หน่วยงาน/องค์กรที่สังกัด บทคัดย่อภาษาไทยและภาษาอังกฤษ ไม่ควรเกิน 2 หน้ากระดาษ โดยให้เว้น 1 บรรทัด ถัดจากที่ระบุหน่วยงาน/องค์กร แล้วพิมพ์คำว่า “บทคัดย่อ” โดยใช้ตัวอักษร TH SarabunPSK ขนาด 14 พ็อยต์ ตัวหนา (Bold) จัดชิดขอบซ้ายหน้ากระดาษ เนื้อหาในบทคัดย่อให้เขียนสรุปอยู่ใน 1 ย่อหน้า ใช้ตัวอักษร TH SarabunPSK ขนาด 14 พ็อยต์ ตัวปกติ (Normal) จากนั้นเว้น 1 บรรทัด แล้วพิมพ์คำว่า คำสำคัญ ชิดขอบซ้ายของหน้ากระดาษ คั่นด้วยเครื่องหมาย colon (:) เว้นวรรค 1 เคาะ แล้วตามด้วยคำสำคัญภาษาไทยจำนวนไม่เกิน 5 คำ คั่นระหว่างคำด้วยเครื่องหมายจุลภาค (,) ใช้ตัวอักษร TH SarabunPSK ขนาด 14 พ็อยต์ ตัวเอียง (Italic) ทั้งหมด

*คำสำคัญ: คำสำคัญที่ 1, คำสำคัญที่ 2, คำสำคัญที่ 3, คำสำคัญที่ 4, คำสำคัญที่ 5*

1. **บทนำ** (เว้นห่างจากพารากราฟก่อนหน้า 1 บรรทัด Single Space)

ในการเสนอผลงานวิจัยเพื่อร่วมการประชุมวิชาการการส่งเสริมการเดินและการใช้จักรยานในชีวิตประจำวัน ผู้เสนอผลงานต้องจัดเตรียมต้นฉบับให้ถูกต้องตามข้อกำหนดที่คณะกรรมการดำเนินงานการจัดประชุมวิชาการฯ กำหนดขึ้นโดยเคร่งครัด และจะต้องเป็นผลงานที่ยังไม่เคยเผยแพร่ที่ใดมาก่อน คณะกรรมการฯ ขอสงวนสิทธิ์ในการตัดสิทธิ์การตีพิมพ์ในกรณีที่มีรูปแบบไม่ถูกต้องตามข้อกำหนด

เนื้อหาในบทความให้พิมพ์ด้วยโปรแกรมไมโครซอฟท์เวิร์ด (Microsoft Word) โดยรูปแบบตัวอักษรที่กำหนดให้ใช้ คือ TH SarabunPSK ขนาด 14 พ็อยต์ ตัวปกติ (Normal) ยกเว้นชื่อเรื่องให้ใช้ตัวอักษร TH SarabunPSK ขนาด 16 พ็อยต์ (Bold) สำหรับสัญลักษณ์ให้ใช้รูปแบบตัวอักษรเป็น Symbol ขนาดเท่ากับตัวอักษรอื่นในบรรทัดนั้น โดยแต่ละหัวข้อ ให้เว้นระยะ 1 บรรทัดการพิมพ์ (Single Space) รวมความยาวทั้งหมดประมาณ 10 หน้ากระดาษ โดยมีกราฟ รูปภาพ ผัง แผนที่ ตาราง ฯลฯ ได้ตามสะดวกและแล้วแต่ว่าจะเห็นสมควรกับเนื้อหาในหัวข้อนั้นๆ

1. **กระดาษและตัวอักษร**
	1. **กระดาษ**

ใช้กระดาษขนาด A4 พิมพ์แบบแนวตั้ง (Portrait) โดยตั้งค่าหน้ากระดาษ (Page Setup) ให้มีระยะขอบ (Margins) ดังนี้

บน (Top) 2.54 เซนติเมตร ด้านล่าง (Bottom) 2.54 เซนติเมตร

ซ้าย (Left) 2.54 เซนติเมตร ด้านขวา (Right) 2.54 เซนติเมตร

 **2.2 ตัวอักษร**

ใช้ตัวอักษร TH SarabunPSK ขนาด 14 พ็อยต์ ตัวปกติ (Normal) ทั้งหมดยกเว้นชื่อเรื่อง ให้ใช้ตัวอักษร TH SarabunPSK ขนาด 16 พ็อยต์ ตัวหนา (Bold) คำสำคัญภาษาไทย ใช้ตัวอักษร TH SarabunPSK ขนาด 14 พ็อยต์ ตัวเอียง (Italic) สำหรับสัญลักษณ์ให้ใช้รูปแบบตัวอักษรเป็น Symbol ขนาดเท่ากับตัวอักษรอื่นในบรรทัดนั้น โดยแต่ละหัวข้อใหญ่ ให้เว้นระยะ 1 บรรทัด

1. **ชื่อเรื่องและรายละเอียดผู้วิจัย**
	1. **ชื่อเรื่อง** ให้ระบุชื่อเรื่องทั้งภาษาไทยและภาษาอังกฤษ โดยมีข้อกำหนดให้ชื่อเรื่อง มีความยาวไม่เกินภาษาละ 2 บรรทัด แต่ให้อธิบายสาระของเรื่องได้ดี พิมพ์โดยใช้ตัวอักษร Cordai New ขนาด 16 พ็อยต์ ตัวหนา (Bold) และจัดชิดขอบซ้ายหน้ากระดาษ ถ้ามีสัญลักษณ์ให้ใช้ขนาดเท่ากับตัวอักษรอื่นในบรรทัดนั้น ชื่อเรื่องภาษาอังกฤษให้ใช้ตัวอักษรพิมพ์ใหญ่นำที่ตัวแรกของทุกคำ ยกเว้นคำเชื่อม (คำบุพบท) ต่าง ๆ ให้ใช้ตัวอักษรตัวพิมพ์เล็กทั้งหมด
	2. **ชื่อผู้วิจัย** ให้ระบุชื่อ-สกุล ผู้วิจัยโดยใช้ภาษาเดียวกับเนื้อหา ใช้ตัวอักษร TH SarabunPSK ขนาด 14 พ็อยต์ ตัวปกติ (Normal) จัดชิดขอบซ้ายหน้ากระดาษ กรณีที่มีผู้วิจัยมากกว่า 1 คน ให้ใส่ชื่อ-สกุลผู้วิจัยทุกคนเรียงอยู่ในบรรทัดเดียวกันโดยไม่ต้องใส่คำนำหน้านาม ยศ ตำแหน่งในหน้าที่ วุฒิทางการศึกษา หรือ ตำแหน่งทางวิชาการ และใส่ตัวเลขยกกำลังกำกับไว้ท้ายนามสกุลเพื่อใช้อ้างอิงสถานที่ทำงาน/หน่วยงาน/องค์กรที่สังกัด หากผู้วิจัยทั้งหมดอยู่ในสถานที่ทำงานเดียวกันไม่ต้องระบุตัวเลขยกกำลัง
	3. **สถานที่ทำงานของผู้วิจัย** ให้ระบุสถานที่ทำงาน/หน่วยงาน/องค์กรสังกัดของผู้วิจัย โดยใช้ภาษาเดียวกับตัวเนื้อหา ใช้ตัวอักษร TH SarabunPSK ขนาด 14 พ็อยต์ ตัวปกติ (Normal) จัดชิดขอบซ้ายหน้ากระดาษ กรณีมีผู้วิจัยมากกว่า 1 คน ให้ใส่ตัวเลขยกกำลังให้ตรงตามชื่อที่ระบุไว้ในในข้อ 2 กรณีที่ผู้วิจัยเป็นนักศึกษาให้ระบุคำว่า นักศึกษา ตามด้วยระดับปริญญา และชื่อสถาบันการศึกษา เช่น นักศึกษา ปริญญาโท มหาวิทยาลัยเทคโนโลยีพระจอมเกล้าเจ้าคุณทหารลาดกระบัง
2. **เนื้อหา**

กำหนดให้ใช้ตัวอักษร TH SarabunPSK ขนาด 14 พ็อยต์ ตัวปกติ (Normal) จัดข้อความแบบชิดซ้าย (Align Text Left) ห้ามจัดข้อความแบบขอบขวาเท่ากันหมด (Justified) ชื่อหัวข้อ พิมพ์ตัวหนา (Bold) โดยเริ่มพิมพ์ชิดขอบซ้ายของหน้ากระดาษ บรรทัดแรกของเนื้อหาในแต่ละย่อหน้าให้เยื้องเข้ามา 0.5 นิ้ว ชื่อวิทยาศาสตร์ต้องพิมพ์ตัวเอน (Italic) ตามหลัก และสัญลักษณ์ต่าง ๆ ให้พิมพ์ด้วยตัวอักษร Symbol ขนาดเท่ากับตัวอักษรอื่นในบรรทัดนั้น

**ส่วนของเนื้อหาควรประกอบด้วย บทนำ วัตถุประสงค์ ระเบียบวิธีวิจัย อุปกรณ์และวิธีการ ผลการวิจัย อภิปรายผล บทสรุปและข้อเสนอแนะ กิตติกรรมประกาศ และเอกสารอ้างอิง**

1. **การเว้นบรรทัด**

กำหนดให้บรรทัดที่เว้นนั้น ใช้ตัวอักษร TH SarabunPSK ขนาด 14 พ็อยต์ ตัวปกติ (Normal) กำหนดระยะห่างบรรทัด (Line Spacing) เป็น 1 บรรทัด (Single) การขึ้นหัวข้อหลักให้เว้นระยะห่างจากบรรทัด 1 บรรทัด

**ตารางและภาพ**

กำหนดให้ใช้ตัวอักษร TH SarabunPSK ขนาด 14 พ็อยต์ ตัวปกติ (Normal) หรือ ขนาด 12 พ็อยต์ ตัวปกติ (Normal) ในกรณีที่มีข้อมูลในตารางจำนวนมาก การขึ้นตารางให้เว้นระยะจากบรรทัดหรือพารากราฟก่อนหน้า 1 บรรทัด แล้วจึงขึ้นชื่อตาราง โดยตารางควรมีเส้นสดมภ์ (Column) หรือเส้นแนวตั้ง ส่วนคำอธิบายตารางให้พิมพ์ชื่อตารางไว้ชิดขอบซ้ายเหนือตาราง โดยพิมพ์คำว่า “ตารางที่” ตามด้วย ตัวเลข แล้วตามด้วยเครื่องหมาย : และชื่อตาราง ส่วนคำอธิบายภาพ/ผัง/แผนที่ ให้พิมพ์ไว้ใต้ภาพ ชิดขอบซ้าย โดยพิมพ์คำว่า ภาพที่ ตามด้วย ตัวเลข แล้วตามด้วยเครื่องหมาย : และชื่อภาพ คำว่าตารางที่ และภาพที่ รวมถึงตัวเลข ให้ใช้ตัวอักษร Cordai New ขนาด 14 พ็อยต์ ตัวปกติ (Normal) หัวตารางและผลรวมของตารางควรเป็นตัวหนา (Bold) เช่น

ตารางที่ 1: จำนวนและร้อยละของผู้ตอบแบบสอบถาม จำแนกตามอาชีพ

|  |  |  |
| --- | --- | --- |
| **อาชีพ** | **จำนวน (คน)** | **ร้อยละ** |
| นักเรียน/นักศึกษา | 100 | 25.0 |
| ข้าราชการ/รัฐวิสาหกิจ | 100 | 25.0 |
| พนักงานบริษัท | 100 | 25.0 |
| ธุรกิจส่วนตัว | 100 | 25.0 |
| **รวม** | **400** | **100** |

ที่มา: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

การรับรู้

ระบบประสาทและประสบการณ์หรือการตีความ

ข้อมูล

อวัยวะรับความรู้สึก

ภาพที่ 1: กระบวนการรับรู้

ที่มา: สุวรี ศิวะแพทย์. (2549). *จิตวิทยาทั่วไป*. กรุงเทพมหานคร: โอ.เอส.พริ้นติ้ง เฮ้าส์.

1. **การอ้างอิงในเนื้อหา**

ให้ใช้ระบบ นาม-ปี โดยภาษาไทย ให้ใช้ (ชื่อ-นามสกุลผู้แต่ง, ปี) เช่น (ปาริชาต สถาปิตานนท์, 2546) สำหรับภาษาอังกฤษ ให้ใช้นามสกุล (นามสกุลผู้แต่ง, ปี) เช่น (Mitchell, 1987)

1. **รูปแบบเอกสารอ้างอิง**

ผู้เสนอผลงานเป็นผู้รับผิดชอบต่อความถูกต้องของเอกสารอ้างอิงทั้งหมด วิธีการพิมพ์กำหนดให้ใช้ตัวอักษร TH SarabunPSK ขนาด 14 พ็อยต์ ตัวปกติ (Normal) จัดชิดขอบซ้าย ไม่ต้องมีตัวเลขกำกับ แต่ให้เรียงตามลำดับชื่อ ผู้แต่งตามตัวอักษรเริ่มด้วยเอกสารอ้างอิงภาษาไทย ตามด้วยเอกสารอ้างอิงภาษาอังกฤษ เอกสารอ้างอิงแต่ละฉบับ หากไม่สามารถพิมพ์ได้หมดใน 1 บรรทัด ในบรรทัดถัดไปให้ย่อหน้าเข้าไป 0.5 นิ้ว ตามแบบ APA (APA Style) ดังนี้

* 1. **หนังสือ**

ผู้แต่ง. (ปีที่พิมพ์). *ชื่อเรื่อง* (ครั้งที่พิมพ์). สถานที่พิมพ์: สำนักพิมพ์หรือโรงพิมพ์.

เช่น

ปาริชาต สถาปิตานนท์. (2546). *ระเบียบวิธีวิจัยการสื่อสาร* (พิมพ์ครั้งที่ 2). กรุงเทพมหานคร: ด่านสุทธาการพิมพ์.

Mitchell, T.R., & Larson, J.R. (1987). *People in organization: An introduction to organization behavior* (3rd ed.). New York: McGraw-Hill.

* 1. **บทความ**

ผู้เขียนบทความ. (ปี). ชื่อบทความ. *ชื่อวารสาร*, *ปีที่*(ฉบับที่), เลขหน้า.

เช่น

Komtin, S. (1990). Culture and work-related values in Thai organizations. *International Journal of Psychology*, *25*(2), 681-704.

* 1. **บทความหรือบทเนื้อหาต่างๆ ในหนังสือ**

ผู้แต่ง. (ปีที่พิมพ์). ชื่อบทความ. ใน ชื่อบรรรณาธิการ ( บก.), *ชื่อหนังสือ หรือวารสาร* (หน้า ). สถานที่พิมพ์: สำนักพิมพ์หรือโรงพิมพ์

เช่น

ดวงจันทร์ อาภาวัชรุตม์. (2547). ใน มิ่งสรรพ์ ขาวสะอาด และ ชับปนะ ปิ่นเงิน (บก.), *นพีสีเชียงใหม่* (หน้า 90-91). เชียงใหม่: สถาบันวิจัยสังคม มหาวิทยาลัยเชียงใหม่.

* 1. **หนังสือที่ผู้แต่งเป็นสถาบัน และผู้แต่งเป็นผู้พิมพ์**

ภาษาไทยใช้คำว่า ผู้แต่ง หลังเครื่องหมาย : แทนที่สำนักพิมพ์ ภาษาอังกฤษใช้คำว่า Author

เช่น

American Psychiatric Association. (1980*). Diagnostic and statistical manual of mental disorders* (3rd ed.). Washington, DC: Author.

* 1. **รายงานการวิจัย (Report)**

ชื่อผู้วิจัย. (ปี). *ชื่องานวิจัย* (ประเภทงานวิจัย หรือ Report No.). สถานที่พิมพ์: สำนักพิมพ์.

เช่น

Birney, A. J. & Hall, M. M. (1981). *Early identification of children with written language disabilities.* (Report No. 84-102). Washington, DC: National Education Association.

* 1. **วิทยานิพนธ์ปริญญาโท**

ผู้เขียน. (ปี). *ชื่อวิทยานิพนธ์*. ระดับวิทยานิพนธ์ ไม่ได้ตีพิมพ์, ชื่อมหาวิทยาลัย.

(วิทยานิพนธ์ภาษาต่างประเทศ ให้ใส่เครื่องหมาย (,) หลังชื่อมหาวิทยาลัย ตามด้วยชื่อประเทศ หรือชื่อเมืองที่เป็นที่รู้จัก)

เช่น

สาโรจน์ เทวหสกุลทอง. (2548). *พฤติกรรมและรูปแบบการสื่อสารระหว่างบุคคลของผู้สูงอายุในสถานสงเคราะห์คนชรา.* วิทยานิพนธ์ปริญญามหาบัณฑิต ไม่ได้ตีพิมพ์,มหาวิทยาลัยกรุงเทพ.

* 1. **วิทยานิพนธ์ปริญญาเอก**

ผู้เขียน. (ปี). *ชื่อวิทยานิพนธ์*. ระดับวิทยานิพนธ์, ไม่ได้ตีพิมพ์ ชื่อมหาวิทยาลัย.

(วิทยานิพนธ์ภาษาต่างประเทศ ให้ใส่เครื่องหมาย (,) หลังชื่อมหาวิทยาลัย ตามด้วยชื่อประเทศ)

เช่น

Vinai Roachthavilit. (2004). *Expatriates as change agents: Communication, national culture and change in global organizations*. Unpublished doctoral dissertation, Bangkok University, Thailand.

* 1. **Internet**

ผู้แต่ง. (ปี). *ชื่อเรื่องหรือชื่อบทความ*. สืบค้นเมื่อ วัน เดือน ปี, จาก URL ของ website.

เช่น

เกรียงสิน ประสงค์สุกาญจน์. (2547). *พัฒนาการบริการเพื่อสร้างความพึงพอใจให้แก่ลูกค้า*. สืบค้นวันที่ 25 กันยายน 2552 จาก http://www.inspire-research.com/marketing.articles.

1. **เอกสารอ้างอิง**

ฉันทนา บรรณศิริ และ โชติ หวันแก้ว. (2535). *การศึกษาสถานภาพและนโยบายเกี่ยวกับเด็กและเยาวชนผู้ด้อยโอกาส: เด็กทำงาน* (รายงานผลการวิจัย). กรุงเทพมหานคร: สถาบันวิจัยสังคม จุฬาลงกรณ์มหาวิทยาลัย.

**10. สอบถามข้อมูลเพิ่มเติม**

 ให้ระบุชื่อนักวิจัย ตำแหน่ง หน่วยงาน เบอร์โทรศัพท์-โทรสาร อีเมล์ และที่อยู่ของนักวิจัย เพื่อการติดต่อประสานงานขอข้อมูลเพิ่มเติมต่อไป

**11. การระบุเลขหน้าเอกสาร**

ให้ระบุเลขหน้าบทความตรงกรอบล่างของหน้า ที่ตำแหน่งกึ่งกลางของกรอบล่าง โดยเลือกใช้เลขหน้าแบบที่มี เครื่องหมาย ~ ประกบอยู่ด้านหน้าและหลังของเลขหน้า (เป็นเมนูคำสั่งอัตโนมัติโดยไม่ต้องพิมพ์เอง) เช่น -1- ด้วยอักษร TH SarabunPSK ขนาด 14 พ็อยต์